b'\n_START_ARTICLE_\nPapirni\xc5\xa1ki pihalni orkester Vev\xc4\x8de\n_START_SECTION_\nZgodovina\n_START_PARAGRAPH_\nOrkester je ustanovil \xc4\x8ceh Malahovsky s pomo\xc4\x8djo delavcev Papirnice Vev\xc4\x8de leta 1900. Avgusta istega leta je imela godba svoj prvi nastop. Godba se je \xc5\xa1irila, v njej pa so igrali ve\xc4\x8dinoma delavci vev\xc5\xa1ke papirnice. Na za\xc4\x8detku prve svetovne vojne je bilo vpoklicanih veliko \xc4\x8dlanov orkestra, tako da je orkester prenehal z delovanjem. Po vojni so orkester spet obudili. Ko so Italijani vkorakali v Ljubljano leta 1941, so se \xc4\x8dlani odlo\xc4\x8dili za kulturni bojkot ter spet nehali igrati. Veliko se jih je pridru\xc5\xbeilo OF. Takoj po koncu vojne je za\xc4\x8del orkester nastopati po spominskih proslavah. Od takrat naprej se je godba \xc5\xa1irila ter umetni\xc5\xa1ko napredovala. Veliko nastopa po Sloveniji ter po tujini (Danska, Belgija, Avstrija...). Sodeluje z Glasbeno \xc5\xa1olo Moste-Polje, pri kateri pridobivajo mlade glasbenike.'